
[bookmark: TextBodyBegin]Európsky parlament,
–	so zreteľom na žiadosť o zbavenie Nikosa Pappasa imunity, ktorá bola doručená listom generálnej prokuratúry Najvyššieho súdu Helénskej republiky z 10. septembra 2025 a ktorou sa postupuje žiadosť prokurátora na súde prvého stupňa v Aténach v súvislosti s trestným konaním, ktoré sa má proti nemu začať, a oznámená v Európskom parlamente 6. októbra 2025,
–	po vypočutí Nikosa Pappasa 28. januára 2026 v súlade s článkom 9 ods. 6 rokovacieho poriadku,
–	so zreteľom na články 8 a 9 Protokolu č. 7 o výsadách a imunitách Európskej únie, ako aj na článok 6 ods. 2 Aktu o všeobecných a priamych voľbách poslancov Európskeho parlamentu z 20. septembra 1976,
–	so zreteľom na rozsudky Súdneho dvora Európskej únie z 21. októbra 2008, 19. marca 2010, 6. septembra 2011, 17. januára 2013 a 19. decembra 2019[footnoteRef:1], [1:  	Rozsudok Súdneho dvora z 21. októbra 2008, Marra/De Gregorio a Clemente, C‑200/07 a C-201/07, ECLI:EU:C:2008:579; rozsudok Všeobecného súdu z 19. marca 2010, Gollnisch/Parlament, T-42/06, ECLI:EU:T:2010:102; rozsudok Súdneho dvora zo 6. septembra 2011, Patriciello, C-163/10, ECLI: EU:C:2011:543; rozsudok Všeobecného súdu zo 17. januára 2013, Gollnisch/Parlament, T-346/11 a T-347/11, ECLI:EU:T:2013:23; rozsudok Súdneho dvora z 19. decembra 2019, Junqueras Vies, C-502/19, ECLI:EU:C:2019:1115. ] 

–	so zreteľom na článok 5 ods. 2, článok 6 ods. 1 a článok 9 rokovacieho poriadku,
–	so zreteľom na správu Výboru pre právne veci (A10-0077/2026),
A.	keďže generálna prokuratúra Najvyššieho súdu Helénskej republiky listom z 10. septembra 2025 zaslala žiadosť prokurátora súdu prvého stupňa v Aténach o zbavenie imunity Nikosa Pappasa, poslanca Európskeho parlamentu zvoleného v Helénskej republike, v súvislosti s údajnými činmi ohovárania a urážky, ktoré predstavujú trestné činy podľa článku 361 ods. 1 a článku 363 gréckeho Trestného zákona – trestné činy predstavujúce prečin;
B.	keďže podľa žiadosti sa v sťažnosti uvádza, že Nikos Pappas v rámci rozhovoru pre online reláciu údajne pred tretími stranami uviedol nepravdivé a hanlivé tvrdenia o novinárovi, pričom úmyselne urážal jeho česť; keďže Nikos Pappas sa údajne dopustil týchto trestných činov v Aténach 20. marca 2024;
C.	keďže Nikos Pappas bol zvolený do Európskeho parlamentu v európskych voľbách v júni 2024 a v čase údajných trestných činov nebol poslancom Európskeho parlamentu; keďže sťažnosť proti nemu je z 10. júna 2024;
D.	keďže údajný trestný čin neprestavuje vyjadrený názor ani hlasovanie Nikosa Pappasa pri výkone jeho úloh v zmysle článku 8 Protokolu č. 7 o výsadách a imunitách Európskej únie, a teda ani z toho vyplývajúca žiadosť o zbavenie Nikosa Pappasa imunity s tým nesúvisí;
E.	keďže v článku 9 prvom odseku písm. a) Protokolu č. 7 o výsadách a imunitách Európskej únie sa stanovuje, že v priebehu zasadania Európskeho parlamentu požívajú poslanci Európskeho parlamentu na území svojho vlastného štátu imunitu priznanú poslancom parlamentu ich členského štátu;
F.	keďže v súlade s článkom 62 Ústavy Helénskej republiky nemôže byť žiaden poslanec počas svojho mandátu stíhaný, zatknutý, uväznený alebo podliehať iným opatreniam zahŕňajúcim pozbavenie osobnej slobody bez povolenia poslaneckej snemovne;
G.	keďže účelom imunity podľa Protokolu č. 7 o výsadách a imunitách Európskej únie je chrániť Európsky parlament a jeho poslancov pred súdnymi konaniami v súvislosti s činnosťami vykonávanými pri plnení poslaneckých povinností, ktoré nemožno oddeliť od týchto povinností;
H.	keďže v súlade s článkom 5 ods. 2 rokovacieho poriadku poslanecká imunita nie je osobná výsada poslanca, ale záruka nezávislosti Európskeho parlamentu ako celku a jeho poslancov;
I.	keďže v tomto prípade Európsky parlament nenašiel žiadny dôkaz fumus persecutionis, t. j. žiadne skutkové okolnosti, ktoré by naznačovali, že toto súdne vyšetrovanie sa začalo s úmyslom poškodiť politickú činnosť ako poslanca Európskeho parlamentu;
J.	keďže Európsky parlament nemožno považovať za súd a poslanec nemôže byť v súvislosti s postupom zbavenia imunity považovaný za „obvineného“[footnoteRef:2]; [2:  	Rozsudok Všeobecného súdu z 30. apríla 2019, Briois/Parlement, T-214/18, ECLI:EU:T:2019:266, bod 91.] 

1.	rozhodol zbaviť Nikosa Pappasa imunity;
2.	poveruje svoju predsedníčku, aby bezodkladne postúpila toto rozhodnutie a správu gestorského výboru príslušnému orgánu Helénskej republiky a Nikosovi Pappasovi.

